אדמון שחור-עין

אדמון שחור-עין (שם מדעי: Myripristis murdjan) הוא מין של דג מסוג אדמון ממשפחת הברקניים, החי באזור האינדו-פסיפי ממפרץ אילת ומזרח אפריקה עד לגינאה החדשה ואיי שלמה בעומקים של 1–50 מטרים. הוא תואר מדעית בשנת 1775 על ידי חוקר הטבע השוודי פטר פורסקל.

מידע כללי 
האדמון שחור העין מגיע לאורך 20 ס"מ בממוצע, ואורכו המרבי עד 60 ס"מ. צבעו הכללי אדום או ורוד, עם כתמים שחורים בשולי מכסה הזימים ומעל העיניים שהעניקו לו את שמו. קוטר העין גדול במיוחד ועולה על אורך החרטום, ובניגוד למרבית בני משפחתו אין לו קוץ על מכסה הזימים. קשקשי גופו גדולים ומסודרים בשמונה שורות. הסנפירים שלו אדומים בדרך כלל וקצותיהם לבנים.

האדמון שחור העין פעיל לילה ובמשך היום מסתתר בקבוצות קטנות בנקיקים ושוניות. הוא ניזון מחסרי חוליות ובעיקר מסרטנים וזואופלנקטון.

האדמון מוגדר כמין ללא חשש  על ידי הרשימה האדומה של IUCN.

קישורים חיצוניים

הערות שוליים

ברקנאים
טקסונים שתוארו בידי פטר פורסקל
דגים במפרץ אילת
בעלי חיים שתוארו ב-1775